burgasdotpro/wikipedia huggingface dataset:
James Lovelock

Dr. James Ephraim Lovelock (* 26. júl 1919, Letchworth, Hertfordshire, Spojené kráľovstvo – † 26. júl 2022, Abbotsbury, Dorset, Spojené kráľovstvo) bol britský ekológ, odborník v oblasti plynovej chromatografie.
Vypracoval hypotézu o Zemi (Gaii) ako živom organizme (Zem ako jednoduchý symbiotický systém). Mal vplyv na hnutie new age. Bol členom organizácie Environmentalisti za jadrovú energiu (, EFN).
Kúpa

Kúpa je činnosť strany nadobúdajúcej tovar výmenou za peniaze (na rozdiel od predaja).
Konkordancia

Konkordancia môže byť:
David Loy

David Loy (* 1947) je predstaviteľ budhistickej filozofie. Pôsobí ako profesor filozofie v Japonsku.
Liečebné kúpele

Liečebné kúpele alebo kúpele sú miesta, ktoré sú vybavené príslušnými zdravotníckymi, ubytovacími a stravovacími zariadeniami, a v ktorých sa prírodné liečivé zdroje (teda liečivé pramene, bahná, liečivé podnebie a pod.) využívajú na poskytovanie liečebno-preventívnej starostlivosti.
Konkordancia (biblistika)

Konkordancia je usporiadanie mien a slov vyskytujúcich sa v Biblii podľa abecedy (verbálna konkordancia) alebo podľa tematických okruhov (reálna konkordancia). 
Spracúvajú sa konkordancie z hebrejského a gréckeho textu Starej zmluvy, z gréckeho textu Novej zmluvy a z latinského textu Vulgáty. Prvú konkordanciu zostavil v 13. stor. dominikánsky mních Hugo de St. Charo na podklade Vulgáty, prvú hebrejskú konkordanciu zostavil v 15. stor. rabín Isaac Nathan.
Lož

Lož (iné výrazy: klamstvo, luhárstvo, cigánstvo; hovorovo: cigánčina) je vedomá alebo úmyselná nepravda vydávaná za pravdu, výrok prekrucujúci skutočný stav vecí. Od lži je nutné odlišovať nezmysel alebo absurditu. Gnozeologicky lož vymedzil už Aristoteles: "„pokiaľ úsudok spojuje to, čo je v skutočnosti rozdelené, alebo rozdeľuje to, čo je v skutočnosti spojené, tak je to lož.“"
Lož a nepravda sú využívané aj ako súčasť hoaxov, falošných správ, dezinformácií, konšpiračných teórií a hybridnej vojny.
Kúpeľníctvo

Kúpeľníctvo je súhrn aktivít špecifickej infraštruktúry a ľudských zdrojov v oblastiach poznania a praxe zameraný na znalosť prírodných liečivých zdrojov a realizáciu techník a procedúr pre liečenie rôznych somatických, psychosomatických a psychologických problémov. Súhrnným cieľom kúpeľníctva je prevencia a liečenie ľudských chorôb, regenerácia síl a relaxácia. Je spojené s využívaním sily prírodných liečivých zdrojov, krásy prírodného i kompozície kultúrneho prostredia. Kúpeľníctvo - SPA health a SPA wellness - vo svojej podstate obsahuje všetky prírodné atribúty (živly), ako sú "Voda - Zem - Vzduch - Oheň + Pohyb" ovplyvňujúce kúpeľné obce a mestá, prírodné liečebné procedúry, rekreačné kúpeľníctvo, wellness, akvaparky, možnosti využitia termálnych, prírodných a umelých kúpalísk, zdraviu vhodné klimatické prostredie, pitie prírodnej minerálnej vody pre zdravie a tým aj ponuku pre cestovný ruch a pobytu na relaxáciu, regeneráciu, rekreáciu a oddych, rovnako aj ponuku balíkov cestovných služieb a cestovné programy (fakultatívne výlety) s cieľom všestranne harmonizovať a zlepšovať zdravie ľudí.
Georgi Lozanov

Georgi Kirilov Lozanov (; * 22. júl 1926, Sofia – † 6. máj 2012, Sliven) bol bulharský psychoterapeut, iniciátor sugestopédie vo vyučovaní cudzích jazykov.
Kupola

Kupola je klenba pologuľového tvaru alebo tvaru inej rotačnej plochy, prípadne tvaru viacbokej kláštornej klenby alebo tzv. melónová kupola, skonštruovaná nad centrálnym pôdorysom. Plocha kupoly rotačného tvaru vzniká rotáciou tvoriacej krivky okolo vertikálnej osi. Ak sa kupola konštruuje nad štvorcom, tak sa prechod na jej kruhovú alebo mnohouholníkovú základňu rieši pomocou pendantívov alebo tromp. Kupola môže byť zdvihnutá na tambur – kruhový alebo mnohouholníkový prstenec zvislých stien. Vo vrchole máva kupola otvor – oko a nad ním lucernu – osvetľovaciu vežičku.
Kupoly sa využívali a dosiaľ sa využívajú hlavne v chrámoch a iných reprezentačných stavbách. Príkladmi sú chrámy Panteón v Ríme, San Vitale v Ravenne, Hagia Sofia v Istanbule, florentský dóm alebo vatikánska bazilika sv. Petra, katedrála sv. Pavla v Londýne, Panteón v Paríži a mnohé ďalšie. Ide o významný prvok kresťanskej sakrálnej architektúry. Z civilných budov mali alebo majú kupoly napríklad cisárske paláce a kúpele v Ríme, budova kongresu vo Washingtone, v modernej architektúre napríklad stavby architektov Piera Luigiho Nerviho alebo Oscara Niemeyera, na Slovensku Aula maxima VŠP v Nitre od architekta Vladimíra Dedečka.
V centre Tretej ríše, Germánie, ktoré malo mať svoje hlavné mesto nazvané "Nový Berlín", Adolf Hitler plánoval "Veľkú sálu" ("Kuppenhalle" – sálu s kupolou), budúce miesto jeho prejavov a veľkých zhromaždení. Budova mala byť podľa plánov vysoká 220 metrov (možno až ) s priemerom a jej kapacita mala byť až 180 tisíc divákov. Tým by sa stala najväčšou budovou a budovou s najväčšou kupolou na svete.
Hermann Lübbe

Hermann Lübbe (* 31. december 1926, Aurich, Nemecko) je nemecký filozof, profesor v Zürichu, zaoberá sa otázkami fenomenológie, vrátane jej tradicie v pozitivizme a analytickej filozofii; v rámci politickej teórie skúma orientačnopraktické konzekvencie sociálnej zmeny; v prácach k filozofii dejín analyzuje a obhajuje kulturne funkcie historizmu.
Kupujúci

Kupujúci je strana nadobúdajúca na trhu tovar výmenou za peniaze; ide najmä o domácnosti.
Ľubomúdri

Ľubomúdri boli členovia tajného filozofického krúžku "Spoločnosť ľubomúdrych", ktorý pôsobil v Moskve v rokoch 1823 – 1825 a jeho činnosť tvorí významnú zložku dejín ruskej filozofie. Riešili sa na ňom otázky filozofie, estetiky a literatúry. Názorovo nebol homogénny. Filozoficky sa krúžok orientoval na nemecký idealizmus, najmä na Schellinga, a kritizoval francúzsky materializmus. V estetike odmietal klasicizmus. Krúžok vydával almanach "Mnemozina" (v rokoch 1824 – 1825 vyšli štyri knihy, publikovali tu i Puškin a Gribojedov). Predsedom spoločnosti bol V. F. Odojevskij, ktorý v ňom zaujímal konzervatívnu pozíciu. Radikálmi v krúžku boli: Viľgeľm Karlovič Kiucheľbeker, D. V. Venevitinov, A. I. Košelev.
Kurajšovci

Kurajšovci bol arabský kmeň v Mekke, z ktorého pochádzal Mohamed a po ňom všetci arabskí kalifovia a mnohé islamské dynastie.
Kurdčina

Kurdčina je jazyk zo západnej skupiny iránskej vetvy. Hovoria ním Kurdi v Turecku, Iráne, Iraku a Sýrie, čiže v tzv. Kurdistane.
V Iraku je kurdčina úradný jazyk, v Sýrii je zakázané v nej zverejňovať dokumenty, v Turecku je jej používanie povolené (ale až od roku 2002), v Iráne je povolené ju používať, ale zakázané ju vyučovať v školách.
Svetelný lúč

Svetelný lúč je lúč, ktorý patrí svetelnej vlne (alebo hovorovo aj relatívne úzky zväzok lúčov, napr. pri reflektoroch a podobne). Používa sa na modelovanie šírenia svetla cez optickú sústavu.
Kurdistan

Kurdistan alebo Kurdistán je:
Kurdistan je zaostalé poľnohospodárske územie. Prevláda tu polokočovné pastierstvo. Pestujú sa obilniny, strukoviny, zemiaky, zelenina, ovocie a tabak. Na druhej strane je tu výrazné nerastné bohatstvo - ťaží sa ropa, stavebné suroviny a rudy neželezných kovov.
V Iraku majú Kurdi od roku 1974 (fakticky až od Vojny v zálive) autonómiu. V roku 1992 sa uskutočnili prvé voľby do miestneho kurdského parlamentu. V Turecku sa od roku 1985 kurdská ľavica snaží vytvoriť samostatný Kurdistan a tento proces sprevádzajú ozbrojené nepokoje. Z dôvodu splnenia podmienok na vstup Turecka do EÚ sa v posledných rokoch situácia - inak všestranne utláčaných - Kurdov zmenila k lepšiemu.
Lucerna (rod)

Lucerna ("Medicago") je rod rastlín z čeľade bôbovité ("Fabaceae").
Druhy rodu "lucerna" sa pestujú sa ako kultúrne rastliny (krmoviny). Na území dnešného Iránu ju pestovali už pred 2500 rokmi. Existuje asi 100 druhov lucerny.
Druhy.
Druhy rodu "lucerna" vyskytujúce sa na Slovensku sú:
Kurikulum

Kurikulum je súhrnná informácia o vzdelávacích zámeroch, hovorí komplexne o vyučovaní alebo o vzdelávacom procese a jeho dôležitých bodoch, o realizácii a výsledkoch. Prekračuje rámec učebných osnov a učebného plánu. Súčasťou kurikula sú informácie o učebných cieľoch, obsahu učiva, organizácii učiva, o vyučovacích a študijných metódach a prostriedkoch, o spôsobe kontroly a hodnotenia. Kurikulum odpovedá na otázky : koho, prečo, v čom, ako, kedy, za akých podmienok, s akými očakávaniami, budeme vzdelávať. 
Tvorba kurikula.
Školské kurikulum je jednoznačnejšie ako vo vzdelávaní dospelých ( musia sa chovať trhovo a hľadať na vzdelávacom trhu miesto pre svoje uplatnenie). Dospelý si vyberá vzdelávanie podľa vlastných potrieb, nepodlieha vzdelávaciemu nátlaku. Pri tvorbe kurikula platí :
Lucius I.

Svätý Lucius I. († marec 254) bol 22. pápež v období pontifikátu jún 253 - marec 254, pôvodom Riman.
Kurz

Kurz je:
Kurzor

Kurzor (lat.) () je indikátor polohy (šípka, blikajúci podčiarnik, ...) zobrazovaný na ploche monitora, ukazujúci na miesto, na ktorom bude vykonaná vyžadovaná akcia, napríklad vypísaný text. Kurzor je ovládaný ovládačmi kurzora, čo je forma vstupného zariadenia počítača.
Tvar kurzora pri grafickom používateľskom rozhraní (Graphical User Interface - GUI) je obvykle šípka, ale môže mať najrôznejšie tvary a veľkosti. V niektorých aplikáciách zmena tvaru kurzora symbolizuje zmenu jeho funkcie. Prvé kurzory boli používane už v textových aplikáciách, a mali tvar farebného obdĺžnika.
Ľud

Ľud môže byť:
Kus

Kus môže byť:
Karl-Josef Kuschel

Karl-Josef Kuschel (* 6. marec 1948, Oberhausen) je nemecký teológ, člen akademickej rady Inštitútu pre ekumenické bádanie univerzity v Tübingene. Je autorom diel "Geboren vor aller Zeit? Der Streit um Christi Ursprung" (1990), "Der Streit um Abraham. Was Juden, Christen und Muslime trennt - und was sie eint" (1994) a usporiadal dielo "Teologie 20. století. Antologie" (1995).
Luddizmus

 
Luddizmus bolo sociálne hnutie britských textílnych remeselníkov na začiatku 19. storočia. Hnutie začalo v roku 1811. Bolo namierené proti zmenám spôsobeným priemyselnou revolúciou, zavádzaniu strojov ako predpokladanému pôvodcovi nezamestnanosti. Svoj postoj vyjadrovali aj ničením krosien.
Karel Hynek Mácha

Karel Hynek Mácha (* 16. november 1810, Praha – † 6. november 1836, Litoměřice) bol český básnik, predstaviteľ romantizmu a českého národného obrodenia.
Dielo.
Prvé básne písal po nemecky, potom písal obomi jazykmi a nakoniec tvoril iba v češtine.
Ľudovít II. (Východofranská ríša)

Ľudovít II. zvaný Nemec (* okolo 805 – † 28. august 876, Frankfurt nad Mohanom) bol od roku 826 bavorským a od roku 843 vôbec prvým východofranským kráľom z rodu Karolovcov. Tretí syn Ľudovíta I. Pobožného. Viedol boje s Polabskými Slovanmi, Čechmi a Veľkou Moravou.
Machiavelizmus

Machiavelizmus je súhrn názorov N. Machiavelliho, politická zásada, ktorá hovorí o politickom boji v mene tzv. vyššieho cieľa (musí viesť k zabezpečeniu väčšieho blaha a šťastia v prospech spoločnosti) s použitím akýchkoľvek prostriedkov vrátane násilia bez ohľadu na akékoľvek morálne princípy.
Machiavelizmus je dnes považovaný za označenie pragmatického a cynického konania v politike. Ako machiavelista sa označuje ten, kto uznáva, že účel svätí prostriedky, a je ochotný dopúšťať sa morálne pochybného konania v snahe dosiahnuť všeobecne prospešný cieľ. Pojem ako taký má pôvod od Niccola Machiavelliho, predovšetkým pre jeho dielo Vladár. Hoci Machiavelli uznával iba svet reálny, plný vrtošivej ľudskej povahy, jeho ciele vždy boli morálne odôvodniteľné – fungujúci silný štát. Základom Machiavelliho názoru je fakt, že politika sa odohráva v reálnom svete a nie vo svete morálnom.
V politickej filozofii.
Politická filozofia machiavelizmu považuje samu seba za politický realizmus a zastáva názor, že vládca si má zabezpečiť moc prostredníctvom:
Jeho politické činy by podľa tejto filozofie nemali podliehať žiadnym morálnym ani etickým kritériám. Kategórie pravdivosti a dobra v konaní sú eliminované alebo redukované na kategórie užitočnosti.
Za „najlepšiu“ alebo „najvhodnejšiu“ formu vládnutia sa považuje taká, v rámci ktorej sa primerane realizujú politické ciele vládcu. Vo všeobecnosti platí, že „účel svätí prostriedky“.
Machiavelliho princípy sú však podľa tejto filozofie prospešné len vtedy, ak vládca disponuje potrebným strategickým myslením.
V psychológii.
Machiavelizmus je tiež chápaný ako osobnostná črta na základe charakteristík načrtnutých v Machiavelliho diele Vladár.
Túto osobnostnú črtu charakterizujú 4 vlastnosti:
Kuvalajananda

Kuvalajananda (* 18. apríl 1966) je indický znalec jogy.
Ľudovít IV. (Svätá rímska ríša)

Ľudovít IV. Bavorský (* 1. apríl 1282, Mníchov – † 11. október 1347, Puch) bol bavorský vojvoda, brandenburský markgróf a rímsko-nemecký kráľ od 1314 a cisár od 1328 z rodu Wittelsbachovcov. Po spore s pápežom Jánom XXII. ovládol Rím a dal sa korunovať za cisára. Pápež Klement VI. sa spojil proti nemu s Luxemburgovcami (voľba Karola IV. 1346 za protikráľa), jeho náhla smrť pomohla Karolovi IV. získať v rímsko-nemeckej ríši prevahu.
Ľudovít I. Pobožný

Ľudovít I. Pobožný (* 778 - † 20. jún 840) (, alebo "Louis le Débonnaire", ) bol kráľ Akvitánska 781-814 a cisár Franskej ríše 814 - 840. Na cisársky trón nastúpil po svojom otcovi Karolovi I. Veľkom v roku 814.
V roku 817 vydal zákon o nástupníctve v ríši ("Ordinatio imperii"), ktorý sám porušil, čo viedlo k odboju jeho synov Lotara I., Pipina I., Ľudovíta II. Nemca a Karola II. Holého a prispelo k rozkladu ríše. Podľa neho sa cisárom mal stať vždy najstarší panovníkov syn.
Po smrti Ľudovíta I. jeho synovia uzavreli tzv. Verdunskú zmluvu (10. 8. 843), ktorá Franskú ríšu definitívne rozdelila na tri časti medzi troch synov: 
Ich štvrtý brat medzičasom zomrel.
Kúzelník (umelec)

Kúzelník (iné názvy: eskamotér, iluzionista, nepresne čarodejník, mág) je artista (zabávač) robiaci zdanlivo nadprirodzené kúsky, takzvané kúzla či čary. Činnosť kúzelníka sa nazýva kúzelníctvo, eskamotérstvo, nepresne (moderná) mágia, čarodejníctvo, nesprávne iluzionizmus.
V súčasnosti to, čo kúzelníci predvádzajú, nemá nič spoločné s nadprirodzenými schopnosťami a pod. Poslaním kúzelníka je zabaviť diváka niečím čo ho zároveň aj očarí, nadchne a ohúri.
Modernú mágiu preslávil David Copperfield a v novom miléniu David Blane, Criss Angel. Medzi popredných slovenských kúzelníkov patrí Peter Šesták, ktorý je zároveň aj predsedom Slovenskej asociácie kúzelníkov. Táto asociácia združuje slovenských kúzelníkov ako profesionálov tak aj amatérov.
Na Slovensku sa v rokoch 19712008 o popularizáciu a šírenie moderného kúzelníckeho umenia pričinil Alexander Gerič, známy ako kúzelník Alexander. Ako člen, neskôr predseda "Klubu kúziel Bratislava" pri PKO Bratislava pripravoval a vychovával mladých ľudí. V roku 1980 spoločne s Pavlom Schwarzom a Jozefom Šuchom vytvorili projekt Magicfestival Bratislava, medzinárodný festival moderného kúzelníckeho umenia.
Dušan Machovec

PhDr. Dušan Machovec (* 12. január 1929, Praha – † 20. apríl 2005) bol český filozof, špecialista na dejiny antickej filozofie, pedagóg a hudobník.
Ľudovosť umenia

Ľudovosť umenia je špecifická vlastnosť umenia spočívajúca vo vstrebávaní emocionálnej
skúsenosti a múdrosti ľudu umením.
Kvádi

Kvádi (staršie: "Kvádovia") boli západogermánsky kmeň. Spolu s Markomanmi tvorili vyšší kmeňový zväz Svébi, preto ich neskôr antickí autori uvádzali aj pod týmto menom. V 1. storočí pred Kr. sídlili pri Labe, asi v polovici 1. storočia pred Kr. sa spolu s Markomanmi presídlili na východ, pričom Markomani osídlili predovšetkým Čechy a Moravu, Kvádi západné Slovensko.
Charakteristika.
Pre príbuznosť s Markomanmi je ťažké rozlíšiť hranicu medzi obomi kmeňmi. Kvádi pri svojom príchode vytlačili časť keltského obyvateľstva (Bojov), časť kmeňov si podmanili (Kotíni na strednom Slovensku).
Najstaršie správy o Kvádoch na území Slovenska uvádzajú aj ich kráľa () Vannia z Tudrovho rodu, ktorý celých tridsať rokov vládol Kvádom na západnom Slovensku. Vytvoril prvý štátny útvar na Slovensku - Vanniovo kráľovstvo (). Po tridsaťročnej vláde sa proti nemu vzbúrili vlastní synovci Sido a Vangio, a hoci mal Vannius silných spojencov v sarmatských Jazygoch, utrpel porážku a musel ujsť na rímske územie, kde získal azyl. Neskôr sa Vangio a Italicus zúčastnili na občianskej vojne medzi Flaviom Vespasianom a Vitelliom v bitke pri Cremone. Kvádi a Markomani boli jednými z hlavných kmeňov, ktoré sa zúčastnili na markomanských vojnách (165 - 180, príp. 182), neskôr aj na ďalších bojoch proti Rímskej ríši. V roku 375 Kvádi zaútočili na územie rímskej ríše, pretože správca Panónie dal zákerne zavraždiť ich kráľa Gabinia. Keď proti nim vytiahol cisár Valentinián I., ospravedlňovali svoj útok práve touto vraždou. Pri rokovaniach sa Valentinián tak rozčúlil, že zomrel.
Na začiatku 5. storočia sa Kvádi pridali k ďalším barbarským kmeňom (Vandali), ktoré prenikli cez rímsku hranicu a presunuli sa na západ do Hispánie na Pyrenejský polostrov, kde postupne správy o nich končia.
Ľudstvo

Ľudstvo môže byť:
Kvadratúra

Kvadratúra môže byť:
Kvadrilión

Kvadrilión je:
Macocha

Macocha je nevlastná, nepokrvná matka.
Používa sa tiež pejoratívne: matka, ktorá trvale zanedbáva svoje dieťa.
Lúka

Lúka je vegetačná formácia bez poschodia drevín, ktorú tvoria prevažne trávy, ale aj iné byliny.
Lúky poznáme suché a mokré.
Suché sú lúky kamenisté a s nedostatkom vlahy (vlhkosti).
Mokré lúky sú lúky s nadbytkom vlahy alebo vysokou hladinou podzemnej vody.
Prirodzená lúka.
Prirodzené lúky vznikajú na miestach, kde environmentálne faktory zabraňujú rastu drevín
Kvadrívium

Kvadrívium alebo štvorcestie je vyšší stupeň siedmich slobodných umení, ktorý zahŕňal geometriu, aritmetiku, astronómiu a hudbu. Tieto disciplíny školského vzdelávania spolu s triviom dotvárali úplný cyklus siedmich slobodných umení. V stredoveku
predstavovalo kvadrívium vyšší stupeň všeobecného vzdelania, oproti jazykovo-logickému tríviu sa hodnotilo ako reálne náuky (artes reales). Kvadrívium sa vyučovalo najmä na artistických fakultách.
Aritmetika sa zaoberala veľkosťami t. j. číslami, ich podstatou a možnosťami. Žiaci sa učili zvládať základné počtové úkony (sčítanie, odčítanie, násobenie a delenie) a dostávali aj základy na výpočet pohyblivých sviatkov.
Geometria bola náuka o nepohyblivých veľkostiach. Vyučovalo sa podľa Euklidovej knihy Základy. Žiaci si osvojovali poznatky z trigonometrie, zememeračských princípov, kartografie a geografie.
Astronómia bola náuka o pohyblivých veľkostiach. Obsahovala poznatky o súhvezdiach, o pohyboch 7 planét (vrátane Slnka a Mesiaca). Dôležité boli najmä fázy Mesiaca, podľa ktorých sa zostavoval kalendár kresťanských sviatkov a vypočítaval dátum Veľkej noci. V rámci astronómie sa vyučovala aj astrológia, ktorá sa však v stredoveku ťažko dala odlíšiť od astronómie.
Hudba bolo učenie o harmónii alebo proporciách medzi veľkosťami. V stredovekej filozofii predstavovala hudba zvukov len jednu podobu hudby, ktorá sa delila na hudbu vytváranú nástrojmi, hudbu vo vesmíre a hudbu v ľudskej duši. Predmet obsahoval poznatky o harmonickom a číselnom usporiadaní sveta a žiaci sa okrajovo venovali aj chorálnemu spevu alebo hre na hudobný nástroj.
Asfodelova lúka

Asfodelova lúka je lúka v podsvetí (Hádu), kde prebývajú duše zomrelých. Na Asfodelovu lúku duše vstupujú, keď ich Charón previezol cez rieku Acherón. Na tejto lúke, ktorá sa rozprestiera po celom Háde, pijú duše zomrelých vodu z Léthy.
Kvakeri

Kvakeri (z angl. Quakers), oficiálny názov Spoločnosť priateľov (angl. Religious Society of Friends) je kresťanské náboženské hnutie založené Georgeom Foxom v polovici 17. storočia v Anglicku. Býva zaraďované k protestantizmu, aj keď nemá pevne stanovenú vierouku a možno tvrdiť, že sa základnými princípmi odlišujú od protestantov (napr. nepovažujú Bibliu za dogmatickú, ale dávajú dôraz na osobný kontakt s Bohom – „vnútorné hľadanie“). 
Podľa kvakerov Boh pôsobí cez človeka ako vnútorné svetlo (tzv. „Inner Light“), viera sa má prejavovať v realizácii náboženských, etických a sociálnych princípov vrátane dôsledného odmietania násilia. Pre svoj dôsledný pacifizmus odmietajú vojenskú službu, vystupujú proti rasizmu a útlaku.
Po roku 1660, keď začalo ich prenasledovanie v Anglicku, hromadne emigrovali do Severnej Ameriky pod vedením Williama Penna, ktorému anglický kráľ splatil dlh tak, že mu dal časť amerického územia do užívania – podľa neho sa nazvala Pensylvánia. Na tomto území vytvorili kvakeri svoju kolóniu, avšak rešpektovali slobodu náboženského vyznania a tiež uznávali slobodu pôvodného indiánskeho obyvateľstva.
V roku 1947 kvakeri získali Nobelovu cenu za mier, ako jediná náboženská spoločnosť v histórii.
Základné princípy.
Hnutie nemá jednotnú konfesijnú vierouku, keďže kladie dôraz na idividuálne hľadanie Boha, avšak jeho základné princípy ("Testimonies") sú:
Kvalifikátor

Kvalifikátor je prostriedok, ktorý niečo kvalifikuje.
Jan Łukasiewicz

Jan Łukasiewicz (* 21. december 1878, Ľvov, Ukrajina – † 13. február 1956, Dublin, Írsko) bol poľský logik, profesor ľvovskej, a varšavskej univerzity a neskoršie Kráľovskej írskej akadémie. Bol významný predstaviteľ ľvovsko-varšavskej školy. 
Rozpracoval systém viachodnotovej (trojhodnotovej) logiky, bezzátvorkovú logickú symboliku, uskutočnil originálne výskumy aristotelovskej sylogistiky, logického učenia raných stoikov, klasickej a intuicionistickej teórie dedukcie a modálnej logiky.
Kvalifikovať

Kvalifikovať je posudzovať, posúdiť spôsobilosť, druh, hodnotu, príznak, príslušnosť k niečomu a pod.
Lukianos zo Samosaty

Lukianos / Lúkiános / Lukián / Lucián zo Samosaty (niekedy nesprávne "zo Samostaty"; gr. "Λουκιανὸς ὁ Σαμοσατεύς" - Lukianos o Samosateus; lat. "Lucianus Samosatensis"; okolo 125 Samosata, Sýria - † okolo 180 Atény) bol rečník a filozoficky ladený spisovateľ a satirik; svojimi názormi sa blížil kýnickej škole, vysmieval sa slabostiam človeka, najmä jeho poverčivosti.
Filozoficky relevantný je Lukianos hlavne preto, že sa zachovala jeho kritika vtedajšieho robenia filozofie. U Lukiana je už idea nadčloveka.
Kvalimetria

Kvalimetria je vedný odbor, ktorý zjednocuje a zovšeobecňuje kvantitatívne metódy merania
a hodnotenia akosti, ich výsledky využíva na rozhodovanie v oblasti starostlivosti o akosť, pri riadení akosti a pri technickej normalizácii.
Madhjámika

Madhjámika alebo madhjáma-márga (sanskr. माघ्यमक "mádhjamaka" – stredná cesta) alebo šúnjaváda (sanskr., doslova: učenie o prázdne) je filozofická škola mahájánového budhizmu založená Nágárdžunom ako stredná cesta medzi tými, ktorí hlásajú reálne bytie (podľa Nágárdžunu to boli najmä hínajánisti) a tými, ktorí hlásali nebytie (nihilisti, čiže v podstate v indickom poňatí materialisti hlásajúci neexistenciu morálneho zákona skutkovej následnosti).
Kvalita (filozofia)

Kvalita (iné názvy: bytostné určenie , menej často: akosť) je vo filozofii podstatná určenosť veci, vzhľadom na ktorú je danou a nie inou vecou. Kvalita je úzko spätá s bytím veci, má vnútorný vzťah k povahe veci. Dôležitým významovým útvarom, v ktorom sa kvalita manifestuje vo vedomí, je kategória kvality.
Kvalita je určenosť, ktorou sa jedna vec, jav, udalosť líši od iných vecí, javov, udalostí; kvalita je určenosť, ktorou sa jedno súcno líši od súcien iného druhu.
Filozofické názory na kvalitu.
Účelné je rozlišovať aspoň dve chápania:
Podľa Hegelovho chápania kvality je primerané a účelné vysvetľovať aj kvalitu produkcie, t. j.kvalitu priebehu a výsledkov akýchkoľvek transformačných procesov takto:
"Kvalita produkcie – súhrn vlastností, príznakov, zvláštností produkčných procesov a ich výsledkov, prejavujúci sa v danom okolí a čase príznačnými funkciami. Študovať kvalitu produkcie si vyžaduje zasadiť ju do konkrétneho okolia a času, vyjasniť jej účelové funkcie aj poslanie a ciele štúdia,vytvoriť tomu zodpovedajúci model kvality a podľa potrieb cieľov štúdia experimentovať s jeho premenými charakteristikami."
Druhotná kvalita

Druhotná alebo sekundárna kvalita je kvalita, ktorá je výsledkom činnosti ľudských zmyslovych orgánov a okrem nich neexistuje; subjektívna kvalita, ako farba, vôňa, chuť, zvuk.
V dejinách filozofie odlišuje druhotné kvality od prvotných napr. Demokritos, Galileo Galilei, René Descartes, John Locke a ďalší.
Lumen naturale

Lumen naturale (lat.) je prirodzené svetlo.
Okultná kvalita

Okultná kvalita (lat. "qualitas occulta") je skrytá kvalita. Existenciu skrytých kvalít predpokladala stredoveká scholastika, podľa ktorej tvorili samostatné sily alebo podstaty vecí (napr. magnetizmus).
Lumen naturale intellectus

Lumen naturale intellectus (lat.) je prirodzené svetlo rozumu; v Descartovej filozofii intelektuálna intuícia.
Mág (Perzia)

Mág ( "maguš") je pôvodne príslušník kňazskej kasty v Perzii vyznávajúci zoroastrizmus. Mágovia uctievali oheň a živly, zaoberali sa liečením, zákonodarstvom a písomníctvom. V období Rímskej ríše preniklo ich učenie aj do Európy, kde slová mág, mágia nadobudli neskôr význam čarodejník.
Anatolij Vasilievič Lunačarskij

Anatolij Vasilievič Lunačarskij (* 23. november 1875, Poltava, Ukrajina - † 26. december 1933, Menton, Francúzsko) bol ruský filozof a politik. V rokoch 1917 až 1929 Ľudový komisár osvety.
Kvalita poznatkov

Kvalita poznatkov je rozsah, detailnosť, neprotirečivosť (konzistentnosť), úplnosť, štruktúrovanosť (začlenenosť) poznatkov. Od kvality poznatkov závisí účinnosť i efektívnosť riešenia problémov.
Lusus

Lusus alebo luzus (lat. "lusus") je jedna z taxonomických úrovní  – malá odchýlka vo farbe listu, kvetu a habitu. Lusus je nižší taxón ako podtvar alebo tvar.
Prvotná kvalita

Prvotná kvalita alebo primárna kvalita je objektívna kvalita, čiže kvalita, ktorá prislúcha veciam a existuje nezávisle od poznávacích schopností človeka; napr. pohyb, nepriepustnosť, hustota, spojenie častíc, tvar, objem atď.
V dejinách filozofie odlišuje prvotné kvality od druhotných kvalít napr. Demokritos, Galilei, Descartes, Locke a ďalší.
Mágia

Mágia môže byť:
Biela mágia

Biela mágia je snaha šíriť dobro silou mysle vo forme prianí, nálady a pod. Zameriava na dosiahnutie zdravia, šťastia, úspechu.
Bieleho mága považujú za človeka - alebo všeobecnejšie - za bytosť, ktorá sa venuje konaniu dobra tak, že všetkým bytostiam praje dobro, že žehná všetkému a koná tak, aby nikoho nezranil.
Čierna mágia

Čierna mágia je v podstate evokačná mágia číže mágia, pri ktorej sa uplatňujú zaklínania
duchov s cieľom získať rôzne vonkajšie výhody bez ohľadu na mravné kvality, podrobiť si fenomény prírody silou vôle a rozhodnutia. 
Čiernu mágiu považujú za najnižší stupeň mágie a čierneho mága za človeka, ktorý znásilňuje prírodu s nebezpečenstvom, že keď sa pri svojich operáciách alebo vo svojom postupe dopustí chyby, reakcie sveta, ktoré si chcel podrobiť, ho zničia.
Ľútosť (duševná bolesť)

Ľútosť je všeobecne žiaľ, zármutok, bôľ, duševná bolesť (najmä vo vzťahu k minulej udalosti a vo vzťahu k strate niečoho/niekoho človeku blízkeho), v užšom zmysle emocionálny proces sprevádzajúci trúchlenie. Podľa W. McDougalla je to retrospektívna emócia pôvodnej túžby, teda pocit zameraný vždy do minulosti. 
V katolicizme je ľútosť bolesť ducha a odsúdenie spáchaného hriechu, spojené s predsavzatím v budúcnosti už nehrešiť.
Kvantifikácia

Kvantifikácia alebo kvantifikovanie môže byť:
Kvantifikátor (logika)

Kvantifikátor alebo kvantor je výraz určujúci, akému počtu (kvantite) indivíduí možno pripísať (predikovať) nejakú vlastnosť alebo vzťah. Kvantifikátor je operátor matematickej logiky, ktorý sa uplatňuje na logický výraz a ktorý kvantitatívne charakterizuje oblasť predmetov (alebo oblasť predikátov), na ktoré sa tieto získané výrazy vzťahujú. Najviac sa používa všeobecný kvantifikátor a existenčný kvantifikátor.
Vysoká mágia

Vysoká mágia je úsilie manipulovať fenoménmi sveta silou mysle alebo vôle s cieľom prekonávania prekážok brániacich dosiahnuť bezbrehý stav vnútornej rovnováhy. Zasvätenca do vysokej mágie považujú za človeka, ktorý môže postúpiť na úroveň bieleho magika alebo čierneho magika vtedy, keď sa rozhodne manipulovať magicky fenoménmi s cieľom ovládať ich.
Ľútostivosť

Ľútostivosť môže byť:
Existenčný kvantifikátor

Existenčný kvantifikátor (iné názvy: existenčný kvantor, malý kvantifikátor, malý kvantor, partikularizátor) je kvantifikátor, ktorým sa nahradzuje spojenie „existuje (aspoň jedno)“. To teda znamená, že pre minimálne jedno opakovanie výrazu, ktorý za ním nasleduje platí určitá vlastnosť. Jeho symbol je formula_1 (v unicode ∃ U+2203 THERE EXISTS). Niekedy sa používa aj v modifikácií „existuje práve jedno“, ktoré sa značí ako formula_2.
Príklady.
Na množine prirodzených čísel je možné opísať vzťah 
formula_3, 
teda, že existuje "x" (z množiny prirodzených čísel), pre ktoré platí, že je väčšie ako 3. Taktiež je možné zapísať 
formula_4, 
čo znamená, že existuje práve jedno prirodzené "x", pre ktoré platí, že je väčšie ako 10 a zároveň menšie ako 12. Teda číslo 11.
Magister (akademická hodnosť)

Magister je dnes akademický titul (Mgr., v niektorých krajinách Mag., pre umelecké študijné programy Mgr. art. – magister umenia) udeľovaný absolventom univerzitných, bohosloveckých a umeleckých vysokých škôl.
Ako "magister" sa prekladá aj titul absolventov niektorých zahraničných univerzít označovaný po anglicky "master", presnejšie: M.A. "(Master of Arts)", M.Sc. "(Master of Sciences)", M.F.A. "(Master of Fine Arts)", M.L.S. "(Master of Library Science)", „MLIS“ "(Master of Library and Information Science)", M.S.N. "(Master of Science in Nursing)" a iných.
Na základe Zákona o vysokých školách č. 131/2002 Z. z. absolvent magisterského štúdia získava okrem akademického titulu tiež vysokoškolské vzdelanie druhého stupňa. Magisterský študijný program spravidla nadväzuje na bakalársky študijný program (vysokoškolské vzdelanie prvého stupňa). V odôvodnených prípadoch môže Ministerstvo školstva SR po vyjadrení Akreditačnej komisie vzhľadom na špecifiká študijného programu povoliť spojenie prvého a druhého stupňa vysokoškolského štúdia do jedného celku. Absolventi študijných programov, ktorí získali akademický titul magister, môžu vykonať rigoróznu skúšku, ktorej súčasťou je aj obhajoba rigoróznej práce v danom študijnom odbore. Po jej úspešnom vykonaní vysoká škola udelí akademický titul podľa zamerania (napr. PhDr., JUDr., PaedDr., RNDr. a pod.). Ide o tzv. „malý doktorát“.
Absolventi magisterského štúdia tiež môžu pokračovať v doktorandskom štúdiu, ktoré spravidla trvá tri až päť rokov (podľa formy) a po splnení všetkých podmienok, vykonaní dizertačnej skúšky a obhajobe dizertačnej práce na základe schválenia príslušnej vedeckej rady získať vedecko-akademickú hodnosť doktor (PhD.). Ide o medzinárodne uznávaný "veľký doktorát".
Iné použitia.
Na niektorých univerzitách je magister (skratka s malým m) akademická hodnosť prvého stupňa. V minulosti mali akademický titul "magister farmácie" (PhMr./Mr.Ph.) lekárnici. V stredoveku to bola akademická hodnosť na filozofickej fakulte – majster slobodných umení.
Luxemburgovci

Luxemburgovci bol panovnícky rod v Čechách panujúci v rokoch 13101437 pochádzajúci z Luxemburska. Na českom tróne sa vystriedali Ján Luxemburský, Karol IV., Václav IV. a Žigmund Luxemburský, ktorým rod vymrel.
Všeobecný kvantifikátor

Všeobecný kvantifikátor (iné názvy: všeobecný kvantor, veľký kvantifikátor, generalizátor) je kvantifikátor, ktorým sa nahradzuje spojenie „pre všetky“. Značí, že všetky opakovania výrazu, ktorý za ním nasleduje majú určitú vlastnosť. Jeho symbol je formula_1 (v unicode ∀ U+2200 FOR ALL).
Príklad.
Na množine prirodzených čísel je možné opísať vzťah 
formula_2, 
teda, že pre všetky "x" (z množiny prirodzených čísel) platí, že sú väčšie alebo rovné nule.
Magistrát

Magistrát (lat.) môže byť:
Kvantifikovať

Kvantifikovať (lat.) je určiť množstvo niečoho, jeho mieru, zavádzať, zaviesť hľadiská kvantitatívnych vzťahov pri skúmaní javov.
Veľmož

Veľmož alebo magnát (z lat. magnates = veľmoži alebo domini alebo barones) je vo všeobecnosti (akýkoľvek) príslušník vysokej šľachty. Výraz sa ale používa najmä v kontexte dejín Uhorska a Poľska. V Poľsku sa ako magnáti označovali duchovní a svetskí senátori (členovia štátnej rady) a vysoká šľachta. V Česku sa termín nepoužíval. Situácia v Uhorsku je opísaná nižšie. 
Veľmoži v Uhorsku.
V Uhorsku takto označujeme spočiatku všeobecne príslušníkov vyššej šľachty, neskôr (od roku 1608) aj dedičný stav.
Do 13. storočia sa veľmoži sami označovali ako kráľovskí jobagióni (iobagiones regis), neskôr ako šľachtici (nobiles). Od 13. storočia sa pre nich zaužíval názov baróni (barones) alebo magnáti (magnates). Neskôr (od roku 1608 aj úplne oficiálne) sa za veľmožov/magnátov považovali - okrem barónov - aj nositelia titulov gróf a knieža, a to v poradí 1.knieža - 2.gróf - 3.barón.
V roku 1608 sa veľmoži právne konštituovali ako stav a zároveň sa oficiálne zaviedlo vyššie spomenuté (spravidla dedičné) používanie veľmožských titulov knieža - gróf- barón. 
Veľmoži spolu s vyššími prelátmi tvorili spočiatku Hornú tabuľu uhorského snemu. Po roku 1848 tvorili veľmoži tzv. magnátsku tabulu (Hornú snemovňu), ktorá bola reprezentatívnym orgánom, obsadzovaným nie voľbami, ale podľa rodových výsad a funkcií. Magnátska tabula ostala až do rozpadu Uhorska v roku 1918 doménou aristokratických špičiek uhorskej spoločnosti, ako aj vysokých štátnych a cirkevných hodnostárov. Po reforme zákona v roku 1885 k nej patrili: dospelí princovia panovníckeho rodu, dospelí členovia 273 šľachtických rodov platiacich aspoň tritisíc zlatých pozemkovej a domovej dane, najvyšší krajinskí cirkevní a svetskí hodnostári a doživotní členovia menovaní kráľom.
Významnou inštitúciou magnátskych rodov boli rodové zverenstvá - fideikomisy. Magnáti ako stav boli u nás zrušení jedným z prvých česko-slovenských zákonov.
Baróni.
Spočiatku a v užšom zmysle k barónom patrili len "barones regni ex officio", t. j. nositelia vysokých krajinských hodností - palatín, krajinský sudca, bán Chorvátska, Slavónie, Dalmácie, sedmohradský vojvoda a sikulský župan, taverník kráľa a kráľovnej, kráľovský dverník, stolník, koniar, temešvársky a bratislavský župan. Títo boli členmi kráľovskej rady. V širšom zmysle však sa za barónov pokladali aj politicky najvplyvnejší a najbohatší príslušníci vyššej šľachty.
V 15. - 16. storočí sa utvorilo dedičné barónstvo, t. j. právo užívať barónsky titul, aj keď jeho nositeľ už nebol v úrade, ktorý ho k tomuto titulu oprávňoval. Boli to tzv. "barones solo nomine", t. j. magnáti, ktorých magnátstvo bolo viazané na vlastníctvo feudálnych panstiev. 
Grófi.
Titul grófov používali spočiatku členovia rodov, ktorým patrilo dedičné županstvo určitých stolíc. Neskôr sa udeľoval za mimoriadne zásluhy o dynastiu a krajinu a znamenal povýšenie nositeľa do barónskeho stavu. 
Kniežatá.
Kniežací titul používali pôvodne len príslušníci kráľovského rodu, inak bol veľmi zriedkavý. Až neskôr (v ranom novoveku) sa udeľoval za zásluhy aj niektorým nositeľom grófskeho titulu a znamenal povýšenie na najvyšší stupeň v rámci magnátskeho stavu.
Lýdi

Lýdi alebo Lýdovia sú indoeurópski obyvatelia starovekej západnej Malej Ázie. Lýdi boli pod vplyvom maloázijských Grékov. Vytvorili si vlastné písmo.
Kvantita (filozofia)

Kvantita je určenosť veci, ktorá umožňuje vec rozčleniť na rovnorodé časti a zložiť ich dohromady. Rovnorodosť (podobnosť, zhoda) častí alebo predmetov je rozlišovacia črta kvantity. Rozdiely medzi podobnými predmetmi majú kvantitatívny charakter. Kvantitatívne zmeny nevedú hneď k zániku alebo podstatnej zmene predmetu, pretože kvantitatívna určenosťou veci má vonkajší vzťah k jej povahe. Dôležitým významovým útvarom, v ktorom sa manifestuje kvantita vo vedomí, je kategória kvantity.
Magnetikum

Magnetikum je látka ovplyvňujúca magnetické pole.
Magnetohydrodynamika

Magnetohydrodynamika je oblasť fyziky skúmajúca pohyb elektrického vodivého prostredia v magnetickom poli.
Lykeion

Lykeion (gr. Λύκειον) bolo filozofické a vedecké učilište založené Aristotelom okolo r. 335 pred Kr. v posvätnom okrsku Apolóna Lykeia v Aténach. Podľa stromoradia alebo stĺporadia (gr. "peripathos") v Lykeione, kde sa Aristotelovi žiaci a nasledovatelia pri diskusiách prechádzali, dostali názov peripatetici. Bola to jedna zo štyroch veľkých aténskych škôl popri Platónovej Akadémií, Epikurovej Záhrade a Kolonáde stoikov.
Aristoteles Lykeion viedol do roku 322 pred Kr. Jeho nástupcami boli Theofrastos z Eresu, Straton z Lampsaku a Alexander z Afrodízie.
Lykeion existoval celé stáročia a pravdepodobne ho zrušili až v roku 86 pred n.l., keď rímske vojská pod vedením Sullu vyplienili Atény. Pretrval dlho, hoci nie tak dlho ako Platónová Akadémia, ktoré v tej či onej podobe existovala do roku 529 n.l., teda určite dlhšie než akákoľvek európska univerzita.
Zachované Aristotelove práce sú podľa všetkého poznámkami k jeho prednáškam, ktoré mal v Lykeione. Zaoberal sa ohromujúcim množstvom rozmanitých disciplín: astronómiou, zoológiou, snami, metafyzikou, logikou, etikou, rétorikou, politikou, estetikou a aj tým, čo sa najčastejšie prekladá ako „fyzika“.
Ladislav Kvasz

Prof. RNDr. Ladislav Kvasz, DSc., Dr. (* 17. august 1962, Bratislava) je slovenský filozof, matematik a teoretik vedy pôsobiaci v Prahe. Zaoberá sa filozofickými otázkami vývoja vied, najmä matematiky, a vývoja pojmu.
Životopis.
V roku 1980 maturoval na gymnáziu na Ulici Červenej armády, následne vyštudoval odbor Teória systémov na Matematicko-fyzikálnej fakulte Univerzity Komenského v Bratislave. V roku 1995 obhájil na Filozofickej fakulte UK pod vedením Miroslava Marcelliho doktorandskú prácu "Klasifikácia vedeckých revolúcií" v odbore filozofia. V roku 1998 sa habilitoval s prácou "O revolúciách vo vede a ruptúrach v jazyku vedy", docentom v odbore filozofia bol menovaný v nasledujúcom roku. Druhú habilitáciu ("Analýza zmien jazyka pri rekonštrukcii historického vývinu matematiky") obhájil v roku 2006 a v roku 2007 bol menovaný docentom matematiky. V roku 2010 bol menovaný profesorom Karlovej univerzity v odbore didaktika matematiky. V roku 2016 mu bol Akadémiou vied ČR udelený titul doktora vied (DSc.).
Pôsobil na FMFI UK v Bratislave a v rokoch 20062011 ako riaditeľ Centra interdisciplinárnych štúdií na Filozofickej fakulte Katolíckej univerzity v Ružomberku. V súčasnosti (2016) pôsobí na Filozofickom ústave AV ČR a Katedre matematiky a didaktiky matematiky PedF UK v Prahe.
Filozofia matematiky.
Na rozdiel od tradičných filozofov vedy chápe Ladislav Kvasz vývoj matematiky ako postupnosť jazykových zmien. V nadväznosti na Gottloba Fregeho a Ludwiga Wittgensteina zameriava pozornosť na historické premeny a identifikáciu ich základných typov:
Prvé dva typy premien sú globálne a v matematike sa objavujú zriedkavo. Reformulácia je lokálna a týka sa často iba jednej definície, teorémy či axiómy.
Lýkia

Lýkia alebo Lýcia alebo Lykia je krajina na juhozápadnom pobreží Malej Ázie, v zovretí vysokých vrchov a mora. Jej izolovanosť ju neubránila pred nadvládou Perzie, jednako dosť vzdialenej, ani pred vplyvom orientálnych či gréckych kultúr, čo dodáva jej pamiatkam osobitý charakter. Dnes spadá administratívne do provincií Antalya a Muğla.
Kvestia

Kvestia (lat.) je otázka, rozprava pri dišpute – stredoveký svetský odborný prozaický žáner; napr. "fyzická kvestia Jeana Buridana o Aristotelových Fyzikách".
Mahájána

Mahájána (-sanskritský kmeň; dévanágarí: महायान; význam: "veľké vozidlo" alebo "veľká cesta"; sanskritský nominatív: máhajánam, iné názvy: mahájánový budhizmus, veľké vozidlo, veľká cesta, veľký voz, nekodifikovaný tvar:mahájánový buddhizmus) je jeden z hlavných smerov budhizmu, podľa ktorého môže spásu dosiahnuť aj laik. Základy mahájány upevňovali nábožensko-filozofické školy jógačára a madhjámika.
Lymfológia

Lymfológia je náuka o miazgových cievach.
Mahákášjapa

Mahákášjapa (-sanskritský kmeň; sanskritský nominatív: Mahákášjapah; pálijský kmeň: Mahákássapa, pálijský nominatív: Mahákássapó, po slovensky aj: Veľký Kášjapa či Kášjapa Veľký), nazývaný niekedy aj skrátene Kášjapa, bol jeden z popredných žiakov Budhu Šákjamuniho. V zene sa Mahákášjapa považuje za 1. patriarchu, v čínskych kláštoroch sa jeho socha nachádza po Budhovej pravici.
Kvetina

Kvetina je rastlina pestovaná pre pekný kvet alebo pre pekné listy.
Kvetinárstvo

Kvetinárstvo je odvetvie záhradníctva venujúca sa pestovaniu kvetín a iných rastlín pre výzdobu.
Reflexívna lyrika

Reflexívna lyrika je lyrika, ktorej vnútorná integrita sa zakladá na priebehu. V reflexívnej lyrike básnik uvažuje a zamýšľa sa nad tým, čo ho trápi, čo sa ho bezprostredne dotýka (citové problémy, spoločenské problémy...).
Kvietizmus

Kvietizmus je učenie hlásajúce pasívny nazeravý vzťah k životu a zrieknutie sa aktívnej činnosti, ľahostajnosť k dobru i zlu, zmierenie sa s každým utrpením a bezpodmienečné podriadenie sa božej vôli.
Slovenská lyrika

Slovenská lyrika je súčasť slovenskej poézie; v slovenskej ľudovej poézii najfrekventovanejší literárny druh, prevláda v každom literárnom období. V epoche baroka ju reprezentovala duchovná pieseň a mravoučná báseň (J. Silván, H. Gavlovič), klasicizmus preberal žánrové formy klasickej poézie, ako selanka, óda, elégia a neskoršie sonet (J. Palkovič, B. Tablic, J. Hollý, J. Kollár).
Kvintakord

Kvintakord je súzvuk prímy, tercie a kvinty.
Kvintakord je základným akordom stupnice, je to súzvuk prvého (prímy), tretieho (tercie) a piateho (kvinty) tónu stupnice, akord zachováva predznamenania danej stupnice. V závislosti od intervalov medzi základným tónom a ostatnými notami kvintakordy poznáme durové, molové, zväčšené a zmenšené. Od kvintakordu možno tvoriť obraty prvý obrat sa nazýva sextakord (6) a druhý kvartsextakord (6/4). 
Príklad: kvintakord, sextakord, kvartsextakord (c-e-g, e-g-c, g-c-e)
André Van Lysebeth

André Van Lysebeth (* 11. november 1919 – † 28. január 2004, Perpignan) je autor početných bestsellerov o joge. Bol žiakom Svámi Sivanandu.
Kvintilión

Kvintilión je:
Maieutika

Maieutika (gr. "umenie pôrodnej baby; pôrodnícke umenie" – narážka na povolanie Sokratovej matky) je termín používaný Sokratom pre umenie viesť dialóg. Maieutika je súčasť sokratovskej metódy. Jej jadrom je myšlienka, že pravda je latentne prítomná v rozume každého človeka už od narodenia, ale musí sa "„priviesť na svet“" skrze správne položené otázky učiteľa. 
Maieutika pozostáva z dvoch krokov:
Cieľom maieutiky je u Sokrata a Platóna tzv. ευ ζην (eu zén), "„správny/dobrý/spravodlivý život“".
Lysippos

Lysippos (* asi 360 pred Kr. - † asi 305 pred Kr.) bol grécky sochár obdobia helenizmu, tvorca panovníckeho portrétu (Seleukos I.), portrétov Sokrata, Euripida, Aristotela. Lysippove sochy sa zachovali v rímskych kópiách (Apoxymomenos).
Lysippos na rozdiel od iných predchádzajúcich autorov (napr. Polykleita či Feidia), ktorí svoje sochy koncipovali len pre frontálny pohľad, túto tradíciu frotality prelomil a vytvoril diela, na ktoré sa dalo pozerať zo všetkých strán a zaviedol aj nový kánon, podľa ktorého mali byť sochy štíhlejšie ako napr. Polykleitove diela.
Referencie.
Kvocient

Kvocient (lat.) je číslo, ktoré udáva pomer dvoch hodnôt.
Kvodlibet

Kvodlibet (lat. "quodlibet") môže byť:
Joseph Maria de Maistre

Gróf Joseph Maria de Maistre (* 1. apríl 1753, Chambéry – † 26. február 1821, Turín) bol francúzsky filozof, zastával katolícke konzervatívne učenie o štáte, v období francúzskej Reštaurácie mal veľký vplyv. Maistre je zakladateľ novšieho ultramontanizmu.
Majolika

Majolika je v kultúrno-historickom kontexte sčasti vyhranenie pojmu voči fajanse a sčasti jej podskupina, ktorá označuje španielske a talianske, cínovou glazúrou maľované hlinené hrnčiarske výrobky najmä z obdobia ich rozkvetu v 15. až 17. storočí. V keramickej terminológii a hovorovej reči sa pojem majolika používa dodnes ako označenie glazúrovaných hrnčiarskych výrobkov.
Majorita

Majorita môže byť:
Majster

Majster môže byť:
Cyril Alexandrijský

Svätý Cyril Alexandrijský alebo Kyrillos z Alexandrie (gr. Κύριλλος Α΄ Αλεξανδρείας; * medzi 370 - 380, Alexandria, Egypt - † 27. jún 444, Alexandria) bol kresťanský teológ, polemik a cirkevný otec.
V roku 412 bol zvolený za alexandrijského patriarchu. Presadzoval zásady alexandrijskej teológie v cirkvi a bojoval proti nestorianizmu. Jeho zákroky proti sekte novaciánov a proti židom spôsobili, že došlo k ostrej roztržke medzi ním a správcom Egypta Orestom. Roku 415 sfanatizované davy v Alexandrii zaživa roztrhali poslednú veľkú filozofku pohanského staroveku Hypatiu. Sám Kyrillos na tom priamy podiel nemal, svojou činnosťou však pre taký čin vytvoril vhodné ovzdušie.
V gréckokatolíckej cirkvi má sviatok 18. januára spoločne so svätým Atanázom Alexandrijským.
Majstrovstvo

Majstrovstvo je vynikajúca schopnosť, zbehlosť, najmä umelecká alebo športová. Niektorí autori, napríklad George Leonard, ho popisujú nie ako cieľ, ale ako proces, cestu.
Využitie.
Peter Senge vo svojej knihe "Piata disciplína manažmentu" spomína osobné majstrovstvo ako jednu z 5 disciplín učiacich sa organizácií.
Maklér

Maklér (iné názvy: dohodca, broker, pre Francúzsko aj courtier; nem. "Makler", angl. "broker", fr. "courtier" [kurtjé]; ) môže byť:
Maklér alebo broker môže byť aj (skrátene):
Maklér môže byť aj:
Dohodca alebo pejoratívne maklér môže byť aj: sprostredkovateľ vo všeobecnom zmysle, čiže osoba sprostredkovávajúca nejakú dohodu, známosť, manželstvo a podobne, dohadzovač, pozri sprostredkovateľ
Makroekonomika

Makroekonomika je cieľavedomá hospodárska činnosť relatívne ucelených, vzájomne prepojených, od seba závislých a doplňujúcich sa hospodárskych subjektov. Ak ide o spojenie týchto závislých hospodárstiev do určitého štátneho územia, hovoríme o národnom hospodárstve. Vzájomnou závislosťou, prepojením a nevyhnutnou spoluprácou národných hospodárstiev jednotlivých krajín vzniká kvantitatívne i kvalitatívne nový typ makroekonomiky, t. j. svetové hospodárstvo.
Metóda fyziky

Metóda fyziky je súbor pravidiel, ktorým sa podriaďujú všetky pracovné a výskumné procedúry a všetky myšlienkové operácie, pomocou ktorých fyzika dospieva k novým poznatkom.
Makrokozmos

Makrokozmos je veľký svet - svet ako nesmierny usporiadaný celok; vesmír, opak mikrokozmu; voľným okom viditeľný svet.
Makrokozmos a mikrokozmos sa nachádzajú vo vzťahu podobnosti alebo rovnakosti v niektorých podstatných aspektoch, takže z jedného sveta sa dá usudzovať o povahe druhého sveta.
Genetická metóda

Genetická metóda je spôsob skúmania založený na analýze vývoja. Spočíva v zisťovaní
východiskových podmienok vývoja, jeho hlavných etáp a jeho základnej tendencie či línie. Cieľom postupu genetickou metódou je stanovenie súvislosti skúmaných javov v čase, skúmanie prechodov od nižších foriem k vyšším.
V súčasnej vede sa genetická metóda kombinuje obyčajne so štruktúrno-funkčnou analýzou, systémovou analýzou, historicko-porovnávacou metódou a i.
Organická kyselina

Organické kyseliny sú organické zlúčeniny. ktoré sú kyslé, teda schopné odštiepiť katión vodíka (H+). Existujú dva hlavné druhy organických kyselín: buď je atóm vodíka, ktorý sa štiepi, viazaný na atóm kyslíka, alebo je viazaný na atóm uhlíka, ktorý sa nachádza vedľa karbonylovej skupiny (–C(=O)–).
V rámci organickej chémie sa často používa Lewisova teória kyselín a zásad, podľa ktorej je kyselina akákoľvek látka, ktorá je schopná prijať elektrónový pár. Podľa tejto definície patria medzi kyseliny i látky ako sú katióny kovov. Zvyčajne sa označujú takéto kyseliny v3ak označujú ako Lewisove kyseliny.
Druhy.
Najbežnejším príkladom sú karboxylové kyseliny, ktoré majú vo svojom vzorci karboxylovú skupinu, -COOH. Označujú sa i ako karbónové kyseliny. Medzi ďalšie príklady patria sulfónové kyseliny, ktoré obsahujú skupinu -SO3H, alebo alkoholy, ktoré obsahujú hydroxylovú skupinu (sú však zvyčajne veľmi slabé). Medzi ďalšie slabé organické kyseliny patria tioly (-SH), enoly a fenoly.
Makromolekula

Makromolekula je veľká molekula skladajúca sa z mnohonásobne sa opakujúcich štruktúrnych
jednotiek, t. j. z niekoľko sto až tisíc atómov spojených kovalentnými väzbami. Spravidla sa udáva, že makromolekula je molekula s molekulovou hmotnosťou väčšou ako 10000, zložená z viac ako 1000 atómov.
Makromolekuly môžu tvoriť nízkomolekulové až vysokomolekulové zlúčeniny. K vysokomolekulovým zlúčeninám patria napr. polyméry, bielkoviny a iné.
Geometrická metóda

Geometrická metóda je axiomatická metóda prevzatá z antickej geometrie a používaná na
zdôvodňovanie a vysvetľovanie filozofém. Prvý raz ju vo filozofii použil Spinoza v diele Etika, v ktorom najprv podáva definície a axiómy, a potom dokazuje teorémy, ktoré z nich vyplývajú. Uplatňovanie tejto metódy sa opieralo o predstavu sveta ako stroja podliehajúceho zákonom mechaniky a geometrie.
Historicko-porovnávacia metóda

Historicko-porovnávacia metóda je metóda skúmania a výkladu, pri ktorej sa na základe zisťovania formálnej zhody javov usudzuje na ich genetickú príbuznosť, t. j. na ich spoločný pôvod.
Maladaptácia

Maladaptácia je porucha, neschopnosť adaptácie.
Maladaptácia sa konkrétne prejavuje poruchami správania rôzneho stupňa.
Jej následkom môže byť aj vznik neuróz a vznik psychóz.